Den Vest-Sjællandske Avis, 1835-03-21
Den videnskabelige Aand, som har udviklet sig i det forrige og især i den første Fierdedeel af dette Aarhundrede, giver sig især tilkiende ved det Conseqvente og Vedholdende i dens Foretagender, som er Hovedaarsagerne til de umaadelige Fremskridt, som ere gjorte i alle menneskelige Kundskabsgrene, og som ere et ufeilbarligt Pant paa de, som endnu kunne forventes. Dette gielder især om Kundskaben om Naturen og Jordbeskrivelsen, disse to Fag, som høre til Erfarings-Kundskaberne, og hvis Skatte ikke kunne bringes for Lyset uden ved flere Menneskers forenede og overeensstemmende Bestræbelser. (Disse to Fag ere ogsaa Grundvolden for al fornuftig Oplysning; man maa kiende hvorledes Gud har dannet denne Jord, og hvorledes Menneskelivet er indrettet paa den, naar man vil giøre sig et tydeligt Begreb om den Tingenes Orden hvori vi Mennesker befinde os, og om vor jordiske Tilværelses Beskaffenhed. Det er fornemmeligt med Hensyn til disse to Fag, at de nyere Tiders Kundskaber overgaae saameget Oldtidens, og det er høiligt at beklage, at der giøres saalidet i Danmark for at udbrede disse Kundskaber blandt Folket; deraf følger at der finder langt mindre Oplysning Sted i Danmark end i England, Frankrige og Tydskland. Denne heldige Attraae vilde desuagtet ikke have udrettet meget, naar ikke de europæiske Nationer og deres Beherskere havde itide indseet Nødvendigheden af at understøtte, i Overeensstemmelse med deres egen Fordeel og Ære, videnskabelige Foretagender og de store Undersøgelser af denne Jordklodes Beskaffenhed. Man faae efterhaanden saadanne dristige Videnskabernes Missionaire afgaae fra flere europæiske Havne i deres Regieringers Navn, forat udbrede sig over forskiellige Egne af denne Jord, hvilke endnu ikke ere undersøgte, eller ufuldstændigt bekiendtgjorte, for at berige Menneskeslægtens store Familie med erhvervede Kundskaber. (Jsær have den russiske, engelske og franske Regiering giort sig fortiente af at foranstalte saadanne videnskabelige Reiser; men ogsaa den østerrigske, baierske, toskanske og den danske Regiering fordum, ved den bekiendte Expedition til Arabien, have derved udmærket sig. Den russiske Regiering har havt nok at giøre med fra Keiserinde Katharinas Tider af at lade sine egne store Besiddelser, især fornemmelig i Asien, nøiere undersøge den lader foretage vigtige Undersøgelser fra sine Colonier i det nordlige Amerika, og den foranstalter idelig meget vigtige Jordomseilinger, saaledes under Krusensterne og Kotzebues Kommando. Den engelske Regiering har anvendt store Bekostninger paa at lade foretage Reiser til Nordpolen, lader uafladeligt Amerikas, Afrikas og Nyehollands Kyster bedre undersøge, og afsender af og til Reisende fra Cap af ind i Afrika og til det Jndre af Nyeholland, fra sine Colonier der. Den franske Regiering har fra Napoleons Tid ladet foretage en heel Række af Reiser til Sydhavet, og den østerrigske og baierske Regierings Foretagender for at udforske det rige Brasilien ere bekiendte. Men ogsaa mange enkelte private Personer have foranstaltet saadanne Reiser; saaledes Kiøbmanden Felix Booth i London, som understøttede Capitain Ros med 20000 Pd. Sterl. til sin nyeste Polarreise, og som derfor har nydt den Ære, at et nylig opdaget Land, Norden for Amerika, er blevet opkaldet efter ham med Navnet Boothia. Ligeledes have Brødrene Enderby i London, som eie flere Skibe, hvilke fare paa den sydlige Hvalfangst, afsendt en Expedition under Capitain Biscoe, for at trænge frem til Sydpolen, hvilken ligeledes opdagede der et Land, som blev kaldet Enderbys Land. Mangfoldige enkelte Personer have foretaget Reiser paa egen Bekostning, hvoriblandt isærdeleshed mange Englændere, ogsaa have to Fyrster foretaget, i vore Dage, meget lærerige Reiser til Amerika, Prins Bernhard af Sachsen Weimar og Prins Maximilian af Neuwied, overhovedet have de Reisendes Antal aldrig været større end i den nærværende Tidsalder, især have mange Reisende besøgt Orienten og Sydamerika, hvoraf den første drager deres Jnteresse til sig ved sin originale Kultur-Tilstand og ved sine Oldsager, og det andet ved sin rige og pragtfulde Naturbeskaffenhed, og som begge i de nyere Tider ere gjorte meere tilgiængelige. Desuagtet er en meget stor Deel af Jordens Overflade endnu aldeles ubekiendt, især de indre Egne af de store Fastlande af Amerika, Asien, af de store sydasiatiske Øer, af Nyeholland, (Australlandet) og især af Afrika, som formodentlig aldrig vil opgaae i Klarhed for den cultiverede Deel af Menneskeslægtens Blikke, saalænge Mennesket selv er bundet til Jordens Overflade; medmindre at Luftseilladsen kunde blive bragt til nogen Fuldkommenhed. Ved at omtale disse mangfoldige og fortsatte Bestræbelser for at lære at kiende den Klode vi beboe, kan man ikke tilbageholde sin Forundring. og Beklagelse over hvorlidet at Persaner, som ere begavede med en stor Rigdom, vide at benytte den og giøre sig Livet behageligt, f. Ex. ved at anlægge smukke og pragtfulde Haver, zirede med udenlandske Væxter; hvorpaa dog den følsomme Ven af Naturens Skiønheder, Hr. Etatsraad Rambusch i Korsøer, afgiver, til Hæder for den Bye hvori han lever et følgeværdigt Exempel, ligeledes ved at anskaffe sig Naturalie=Samlinger, hvis Berigelse forskaffer en saa stor Moerskab, og ved at lade en ung Naturkyndig og en ung Tegner danne paa sin Bekostning til at foretage Reiser i fremmede Lande, og afsende dem dertil, ledsagede af en Opvarter, som havde lært at udstoppe Dyr og tørre Planter, fra hvilke saa mange nye og interessante Efterretninger kunde blive bestandigt modtagne. Hs. Høivelbaarenhed Hr. Greve Holstein til Holsteinborg, som sit hele Liv igjennem har været besiælet af saamegen Jver for ædle og gavnlige Foretagender, kunde maaske ogsaa engang bevæges her til at fremtræde som et Mønster for Danmark formuende og oplyste Privatmænd. Men vi ville vende tilbage til vor franske Text. Under Revolutionen og under de mange Krigsaar var Frankerige i Henseende, til saadanne Reise=Foretagender, blevet som isolleret, og deeltog ikke i de øvrige Nationers Bestræbelser. (Dog afsendte Napoleon den saa vigtige Expedition under Capitain Baudin og Hamelin for at opdage Kysterne af Nyeholland. Men da Freden var bleven tilveiebragt, saa vilde det paa nye kaste sig ind paa en Bane, som det saa hæderfuldt havde betraadt i det attende Aarhundrede, og opstille nye Laperouser og nye Bougainviller imod Englands nye Cooker og Byrons. Det roelige og fredelige Frankerige har siden havt en Freycintet, en Duperrey, en Dumont=Durville at sætte ved Siden af Englands King, Parry og Beechey, en ædel og rørende Rivalitet, saa skikket til for bestandigt at vedligeholde disse to Nationers broderlige Forbindelse og den giensidige Meddelelse af deres Jndsigter. Der gives imidlertid en anden Maade for at udforske Jordkloden, nemlig ved Landreiser. Søe reiserne have vistnok beriget Frankerige med en stor Deel nye Produkter og Videnskaberne med mange vigtige Observationer; men Alexander v. Humboldts lærde Reise i Sydamerika fremstillede et ægte Mønster paa hvorledes saadanne Reiser skulle foretaget (fra hans Medreisende Bonpland, som saa længe har været fængslet i Paraguay, og endnu bestandig bereiser Sydamerika, kunne meget vigtige Meddelelser forventes). De for Kundskaben om Planterne og Dyrene saa vigtige Reiser i Brasilien, af Saint Hilaire, af de baierske Lærde Spitz og Martius, at Prins Maximilian af Neumied, have bekræftet Fortrinet af store Reise-Foretagender inde i Landene for Søereiserne, da Besøgelsen af Landenes Kyster kunne aldrig tilveiebringe saa talrige og nøiagtige Observationer. Hvorfor blive her de store Fortienester, som de østerrigske Naturkyndige Pohl og Mi kan have erhvervet sig af Kundskaben om Brasilien forbiegaaede, Reiserne i det underfulde Sydamerika ere næsten blevne i vore Dage til et Sværmerie, og de største Resultater kunne forventes naar den østerrigske Naturkyndige, Professor Natterer, kommer tilbage, som nu i 18 Aar har bereist denne Jordens Deel. Ligesom den augsborgske Maler Moriz Rugendas, som har bereist det i 12 Aar og vil endnu bereise det i 2 til for at optage Prospekter, af denne Jordensdeels fortryllende NatursconerGanske nyelig er den hamborgske Architekt, Hr. Nebel, en høist fortrinlig Konstner, kommen tilbage fra Mexiko; hvor han har tilbragt 5 Aar for at aftegne de forunderlige Monumenter fra en Fortids Kultur i dette Land, som han vil udgive i Paris paa 50 lithographiske Folioplader, og som Alexander v. Humboldt nyelig har anbefalet med den største (Fortsættes.) Varme).